Pūteliai

Pūteliai – kaimas Biržų rajono savivaldybėje, 2 km į šiaurės vakarus nuo Kvetkų, kairiajame Nemunėlio krante, pietiniame Biržų girios pakraštyje. Pro kaimą teka Senupio upelis.

 Istorija 

Pūteliai Ukmergės pavieto Panemunio dvaro inventorių dokumentuose pirmą kartą paminėti 1609 m. 1765 m. rugsėjį Pandėlio parapijos gėralų mokesčių mokėtojų sąraše minima, kad Pūteliuose buvo smuklė.Emilis Jokūbas Trečiokas. Biržų kalendorius.

1923 m. kaime buvo 3 ūkiai.Papilio seniūnija, Biržų rajono savivaldybės Jurgio Bielinio viešoji biblioteka. Nuoroda tikrinta 2023-07-20. 1959–1975 m. Kvetkų tarybinio ūkio, 1975–1992 m. Kraštų tarybinio ūkio gyvenvietė.Biržų rajono savivaldybės archyvas.

|}

 Gyventojai 

 Žymūs žmonės 

Kaime gimė mokytojas, mokyklų inspektorius Jonas Vilemas (1900–1941).

 Šaltiniai 

Kategorija:Biržų rajono savivaldybės gyvenvietės